Publication: Magyar Közlöny
Issue: MK-2004-89 (Year: 2004, Number: 89)
Era: 2004-2010
Section: [11. számú melléklet a 89/2004. (IV. 20.) Korm. rendelethez]
Paragraph Index: 456

6. Cikk - Nyilvánosság 6(1) A Bizottság ellenkezõ értelmû kérése hiányában az Intézkedéssel kapcsolatban a Kedvezményezett bármely értesítésében, közlésében – beleértve a konferenciákon és szemináriumokon elhangzottakat vagy közzétetteket – ki kell nyilvánítani, hogy az Intézkedés az Európai Közösség pénzügyi támogatásával valósul meg. A Kedvezményezettnek meg kell tennie minden szükséges lépést annak közlése érdekében, hogy az Intézkedés a Közösség finanszírozásával vagy társfinanszírozásával valósul meg. Ennek érdekében a Kedvezményezett köteles az Intézkedés végsõ kedvezményezettjei részére adott tájékoztatásaiban, belsõ és záró beszámolóiban és a médiában megjelentetett közleményekben hivatkozni az Intézkedésre és a Közösség által nyújtott pénzügyi támogatásra. 6(2) A Kedvezményezett által kiadott minden közleménynek, beleértve a különbözõ formában, adathordozón, közegen, többek között az Interneten keresztül közölt információknak tartalmazniuk kell a következõ figyelmeztetést: „A jelen dokumentum az Európai Közösség pénzügyi támogatásával jött létre. Az itt megjelenített nézetek a [a Kedvezményezett neve] nézetei, így semmiképpen nem tekinthetõk az Európai Közösség hivatalos álláspontjának.”

Source: https://magyarkozlony.hu/hivatalos-lapok/1820f457a8f744a5dc76dc3e39a6e172f5678804/dokumentumok/00dd1295c92134b75b5546d69a56847188b493fc/letoltes